ועדת החוקה, חוק ומשפט, כנסת 16, פרוטוקול מספר 138, 2004-01-13 15:15

מיכאל איתן: שלום, רבותי, אני מבקש לפתוח את ישיבת ועדת החוקה, חוק ומשפט.

מיכאל איתן: אנחנו מתחילים בהצבעות על חוק הרבנות הראשית (תיקון), התשס"ד-2004 לשם החוק.

מיכאל איתן: מי בעד קבלת ההסתייגות של חבר הכנסת נסים זאב?

מיכאל איתן: חבר הכנסת נסים זאב מציע הסתייגות לשם החוק.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – אין נגד – פה אחד ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת אברהם רביץ מציע "במקום שם החוק יבוא 'חוק הרבנות הראשית לעם היהודי (תיקון), התשס"ד-2004'".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: הסתייגויות לסעיף 1.

תמי סלע: פה יש הסתייגות של חבר הכנסת נסים זאב לגבי ההגדרות של רב אזורי, רב יישוב ורב שכונה, שהמינוי של הרב הוא באישור השר.

תמי סלע: ההסתייגות היא, שאישור השר היא רק לעניין העלות התקציבית.

מיכאל איתן: היא פשוט רוצה שגם תבינו מה אתם מפילים.

מיכאל איתן: ההסתייגות של חבר הכנסת נסים זאב היא, שהאישור של השר יבוא רק לצורך העלות התקציבית, לשאר הדברים לא צריך את אישור השר.

מיכאל איתן: העניין הוא של מינוי רב אזורי, רב יישוב ורב שכונה.

ניסן סלומינסקי: המשמעות לפי מה שכתוב פה, השר מודיע שיש תקן, ואז עושים את הפרוצדורה.

מיכאל איתן: נכון, אבל הוא רוצה שאישור השר יהיה רק מתי שלשר תהיה השגה לגבי עניין העלות התקציבית.

תמי סלע: היום כתוב "אישור השר".

ניסן סלומינסקי: השר יכול להגיד שהאיש הזה לא מספיק גדול בתורה?

תמי סלע: לא, אבל הוא יכול להגיד שבאזור הזה כבר יש רב.

ניסן סלומינסקי: זה שוב עלות כספית.

תמי סלע: לא, יכול להיות שהוא אומר שיש שם כבר רב, שיש תקציב, אבל אין שם צורך בעוד רב.

תמי סלע: יש כל מיני שיקולים מינהליים שהרשות המבצעת יכולה לשקול.

ניסן סלומינסקי: איך את מבחינה בין דבר מינהלי לדבר מהותי?

ניסן סלומינסקי: אני הבנתי כל הזמן שמדובר רק על הנושא הכספי-מינהלי, לא מעבר לזה.

תמי סלע: אתה יכול לפרש כך.

תמי סלע: אבל אם זה יגיע לבית-משפט, למשל, הוא יחשוב מה סביר שהרשות המבצעת תשקול ומה לא סביר שהיא תשקול.

רוני בר-און: אדוני היושב-ראש, אפשר לעבור להצבעות?

מיכאל איתן: התהליך הוא שהמועצה הדתית האזורית ממנה את הרב או המועצה הדתית של היישוב, והשר רק צריך להיות הגורם המאשר.

מיכאל איתן: זה הכול.

ניסן סלומינסקי: מה קנה המידה של השר לאשר?

ניסן סלומינסקי: הבנו בכל הדיונים שמדובר על תקן מינהלתי.

מיכאל איתן: דיברנו על תוספות.

ניסן סלומינסקי: השאלה, לפי מה שכתוב פה כרגע, האם השר יכול להגיד שהוא לא מאשר אדם מסוים משום שהוא לא מספיק גדול בתורה?

ניסן סלומינסקי: לפי מה שכתוב פה, זה יכול להיות?

ניסן סלומינסקי: אם כן, צריך לסייג את זה.

תמי סלע: זה יהיה בלתי סביר.

אברהם רביץ: הוא לא יגיד, משום שהוא לא גדול בתורה, הוא יגיד שהוא פוליטי.

אברהם רביץ: אמרנו שהכוונה היא לתקציב.

מיכאל איתן: רבותי, אני רואה שאני צריך לחזור, לטובת החברים שבאו רק להצביע, ולהסביר את עיקרי הדברים, על מנת שיבינו את רוח הדברים.

מיכאל איתן: החוק הזה הוא תוצאה של פשרה פוליטית, שעל-פיה העבירו אחריות על הרבנות הראשית ממשרד הדתות, שהתבטל, לראש הממשלה.

מיכאל איתן: היום, מבחינת החוק הזה, זה סגן שר במשרד ראש הממשלה, הוא ישב כאן לצדי, וכתוב כאן שהוא צריך לאשר.

מיכאל איתן: כאן יש השגות.

מיכאל איתן: אני חושב שאם הגיעו להסכמה, כרגע אנחנו לא צריכים להתחיל לשנות בסמכויות.

מיכאל איתן: אני לא חושב שיש הגיון לפתוח את זה עכשיו.

מיכאל איתן: ניסן סלומינסקי, אני גם לא מבין אותך, אתה מגיש הסתייגות נגד השר שלך.

ניסן סלומינסקי: קודם כול, אין לי הסתייגות.

ניסן סלומינסקי: שאלתי מה המשמעות של זה.

מיכאל איתן: אני מתנצל רק בדבר אחד, אני האחרון שאגנה מישהו על כך שהוא מפעיל הגיון.

מיכאל איתן: הפעלת את ההגיון, אני מקבל את ההגיון הזה, אני רק מסביר לך שמולו יש הגיון אחר.

מיכאל איתן: אם השר היה אומר לי שהוא מבקש למחוק את אישור השר, הייתי מיד מוחק.

מיכאל איתן: חבר הכנסת נסים זאב העלה את זה.

ניסן סלומינסקי: אני רוצה את אישור השר.

ניסן סלומינסקי: אמרתי שאישור השר זה על החלק של התקן והחלק המינהלי.

מיכאל איתן: זה עלה כשהשר היה כאן, השר לא הסכים לקבל את ההסתייגות הזאת.

ניסן סלומינסקי: אני מסכים לכל הנושא המנהלתי, רק שלא יהיה משהו במהות.

מיכאל איתן: מה אתה מציע לי?

מיכאל איתן: אני מוכן להודיע לפרוטוקול, שברור, וכך אנחנו מחוקקים, שאם עלולה להיות התנגדות, היא רק בנושאים מינהלתיים ובנושא תקציב, כך כוונת המחוקק וכך כוונת יוזמי החקיקה וכך כוונת כולם.

מיכאל איתן: מי בעד ההסתייגות של חבר הכנסת נסים זאב לסעיף 1, ירים את ידו.

מיכאל איתן: מי נגד?

מיכאל איתן: בעד – אין נגד – פה אחד ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

אברהם רביץ: אני נגד עם התוספת.

רשף חן: מה זו התוספת?

מיכאל איתן: הסברתי שכוונת המחוקק וכוונת יוזמי החקיקה, ואלה שהביאו את החוק לכאן, היא שהשר המאשר יוכל לא לאשר מינוי של רב שכונתי, רב אזורי ורב יישוב רק מהיבטים מינהלתיים או מהיבטים תקציביים.

מיכאל איתן: אני מבקש לרשום בפרוטוקול שזה גם על דעתו של רשף חן.

מיכאל איתן: לסעיף 2.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר מציעים למחוק את הסעיף.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: חבר הכנסת אברהם רביץ מציע ש"במקום 'בפסקה (6) בסופה' יבוא 'בסופה של פסקה (6)'".

מיכאל איתן: זו הסתייגות לדיבור.

מיכאל איתן: מי בעד קבלת ההסתייגות?

מיכאל איתן: מי נגד?

מיכאל איתן: בעד – אין נגד – פה אחד ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: אחרי סעיף 2.

מיכאל איתן: חבר הכנסת אברהם בורג מציע תיקון סעיף 5 לחוק, בעניין כשירות להיבחר.

אברהם בורג: שרב ראשי יוכל להיות רק מי שעלה בסולם ויש לו הכושר להיות דיין או רב עיר, ולא מי שפתאום קבעו מבחוץ שהוא גדול בתורה.

מיכאל איתן: מי בעד ההסתייגות?

רוני בר-און: אברום בורג, תחזור על ההסתייגות.

אברהם בורג: ההסתייגות אומרת שאין קיצורי דרך, אתה רב שכונה, אתה רב עיר, אתה נהיה רב ראשי, ואז יש לך כושר וסמכות על המערכת למטה.

אברהם רביץ: הרב הרצוג לא היה יכול להיות דיין.

רוני בר-און: אנחנו לא בימים של הקמת המדינה.

ניסן סלומינסקי: גם הרב אליהו לא היה יכול להיות.

אברהם בורג: לעומת זאת, המצב הנוכחי המביש לא היה קיים.

מיכאל איתן: רבותי, מי בעד קבלת ההסתייגות?

מיכאל איתן: מי נגד?

מיכאל איתן: בעד – 6 נגד – 8 ההסתייגות לא נתקבלה, והיא עוברת למליאה.

מיכאל איתן: לסעיף 3.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר.

מיכאל איתן: עשרה רבנים שימנה שר הדתות באישור הממשלה.

יולי תמיר: השאלה היא מי ממנה, האם השר או הרבנים.

יולי תמיר: אם אתם הולכים עם זה, אתם נותנים לרבנים הראשיים סמכות.

רשף חן: זה לא רבנים ראשיים, זה רב ראשי אחד.

מיכאל איתן: זה במקום שר הדתות.

מיכאל איתן: ממילא קודם היה שר הדתות.

מיכאל איתן: מי בעד ההסתייגות, ירים את ידו?

מיכאל איתן: מי נגד?

מיכאל איתן: בעד – 5 נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: אנחנו עוברים לסעיף 4.

מיכאל איתן: חבר הכנסת אופיר פינס-פז מציע: "במקום 'השר, בהתייעצות עם הרבנים הראשיים לישראל ובאישור הממשלה' יבוא 'השר, באישור הממשלה'".

תמי סלע: אותו דבר לגבי נציגי הציבור.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: לסעיף 6.

מיכאל איתן: חבר הכנסת אופיר פינס-פז מציע: "במקום 'שימנו השר והרבנים הראשיים לישראל כאחד' יבוא 'שימנו השר והרבנים הראשיים לישראל בהחלטת שניים מהם לפחות'".

מיכאל איתן: מי בעד קבלת ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: לסעיף 7.

מיכאל איתן: חבר הכנסת אופיר פינס-פז מציע: "במקום 'השר' יבוא 'השר או לאחר שנודע לשר כי איים להתפטר'".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: לסעיפים 8 עד 10 אין הסתייגויות.

מיכאל איתן: מי בעד העברת הצעת החוק לקריאה שנייה ושלישית במליאה?

מיכאל איתן: מי נגד?

מיכאל איתן: מי נמנע?

מיכאל איתן: בעד – 9 נגד – 4 נמנע - 1 הצעת חוק הרבנות הראשית לישראל (תיקון), התשס"ד-2004 אושרה לקריאה שנייה ושלישית במליאה.

מיכאל איתן: הצעת חוק הדיינים (תיקון מס' 19), התשס"ד-2003

מיכאל איתן: רבותי, אנחנו נמצאים בהליך, שהוא סך הכול פורמלי, אנחנו יודעים את תוצאות ההצבעות, תנו לקיים אותו במהירות וביעילות, לכולכם יש עוד עיסוקים, ונעשה את מה שאנחנו צריכים לעשות מבחינת המינימום.

תמי סלע: יש סעיף שקובע לגבי ועדת המינויים, שצריכים להיות בה שני הרבנים הראשיים, ויש סעיף בחוק הרבנות הראשית שקובע, שאם התפנה מקומו של אחד הרבנים הראשיים שלוש שנים וחצי לפני תום הכהונה, לא בוחרים רב ראשי חדש, הרב הראשי הנותר הוא ממלא גם את סמכויותיו.

תמי סלע: יוצא שיש רק רב ראשי אחד.

אברהם רביץ: עדיין לא הוחלט על רב ראשי אחד.

תמי סלע: בסיטואציה כזאת, ברגע שאנחנו קובעים ששני רבנים ראשיים- - -

מיכאל איתן: אם, חס וחלילה, רב ראשי אחד נפטר, לא בוחרים עוד אחד, אלא את יתרת התקופה, כי זו תקופה קצרה.

תמי סלע: זה לא תקופה קצרה, אבל זה מה שהחוק אומר.

נסים זאב: אני מבקש הסתייגות בסעיף הזה, שזה יהיה שנה אחת, כמו בראשי ערים.

מיכאל איתן: אנחנו לא מחוקקים את זה היום, אנחנו לא יכולים לשנות את זה עכשיו.

תמי סלע: זה רעיון טוב להצעת חוק פרטית.

מיכאל איתן: לא נגענו בחוק הרבנות בעניין של שלוש שנים וחצי.

תמי סלע: מכיוון שהכנסנו דרישה ששני הרבנים הראשיים, אם הם לא בוועדת המינויים, היא לא חוקית, רצינו להכניס שם סייג, שמספיק רק אחד.

תמי סלע: הסייג אומר, קודם כול, לעניין ועדת המינויים עצמה, שההרכב שלה הוא שני רבנים ראשיים לישראל: "נתפנה מקומו של רב ראשי לישראל, כאמור באותו סעיף, יבוא, במקום שני הרבנים הראשיים לישראל, הרב הראשי לישראל הנותר, כמשמעו באותו סעיף", וכנ"ל לגבי דרישת המינימום של שני רבנים.

מיכאל איתן: חבר הכנסת רביץ מציע בכל החוק, במקום שר המשפטים, שיבוא ראש הממשלה.

מיכאל איתן: מי בעד ההסתייגות, ירים את ידו?

מיכאל איתן: מי נגד?

מיכאל איתן: בעד – 7 נגד – 8 ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: לסעיף 4.

מיכאל איתן: חברת הכנסת זהבה גלאון רוצה לבקש למחוק את סעיף 4 לחוק הדיינים.

תמי סלע: לא את כל הסעיף, שתהיה פסקה שקובעת ששני הרבנים הראשיים חייבים להיות- - -

גדעון סער: אין הסברים עכשיו, מצביעים.

מיכאל איתן: היועצת המשפטית לא מסכימה.

תמי סלע: יכול להיות שיהיו דברים שיסכימו עליהם במקרה, כי הם יותר נייטרליים, אבל יש גם כמה הערות.

גדעון סער: האנשים למדו היטב את ההסתייגויות.

גדעון סער: עוד פעם נחזור על זה?

מיכאל איתן: מי בעד ההסתייגות לסעיף 4, ירים את ידו.

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: חברי הכנסת אברהם רביץ ונסים זאב מציעים הסתייגות.

מיכאל איתן: אנחנו נסדיר את העניין בצורה מסודרת, אני מבטיח לך שנסדיר את זה.

מיכאל איתן: דרך אגב, נלחמתי בשבילם אצל שר המשפטים.

מיכאל איתן: עיכבתי כאן את המגשרים אולי שבעה חודשים, עד שהוא התרצה והסכים שיהיה גם טוענים רבנים.

מיכאל איתן: מי בעד קבלת ההסתייגות, ירים את ידו.

מיכאל איתן: מי נגד?

מיכאל איתן: בעד – 7 נגד – 7 ההסתייגות לא נתקבלה, והיא עוברת למליאה.

מיכאל איתן: ההסתייגות לא התקבלה.

מיכאל איתן: לסעיף 6.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר מציעים לגבי פסקה (2), וגם בסעיף קטן (ד)(4).

מיכאל איתן: מי בעד.

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: חבר הכנסת אופיר פינס-פז.

מיכאל איתן: מי בעד הצעתו, ירים את ידו.

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת נסים זאב מציע, "לעניין קבלת שכר בלבד".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: לסעיף 8.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר מציעים לעניין מינו לכהונה בפועל במקום "נשיא בית הדין הרבני הגדול רשאי, בהסכמת המועמד ובהסכמת השר", יבוא "השר, בהסכמת המועמד...".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

רוני בר-און: מה העניין הזה שאי-אפשר להצביע על כל ההסתייגויות במכה?

רוני בר-און: המסתייגים מסכימים, הם גם יודעים שזה פארסה מה שנעשה כאן.

יולי תמיר: אנחנו גם מסכימים.

מיכאל איתן: זה לא פארסה.

מיכאל איתן: אנחנו כבר בסעיף 9.

מיכאל איתן: מי בעד ההסתייגות לסעיף 9 של חברי הכנסת אברהם רביץ ונסים זאב, ירים את ידו, שמדבר על מחיקת הדרישה שאם מנהל בתי הדין הרבניים אינו דיין, הוא חייב לקבל את אישור ועדת המינויים.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: לסעיף 11.

מיכאל איתן: חבר הכנסת אופיר פינס מציע: במקום "ולדעת נשיא בית הדין הרבני הגדול" יבוא "לדעתם ולדעת נשיא בית הדין הרבני הגדול".

מיכאל איתן: הקביעה שמינוי תפקיד ציבורי לא פוגעת במעמדו כדיין של אותו מועמד.

מיכאל איתן: מי בעד קבלת ההסתייגות?

אופיר פינס-פז: זאת לא ההסתייגות.

תמי סלע: ההסתייגות היא שזה יהיה אובייקטיבי, ולא לדעתם.

תמי סלע: זאת המשמעות.

מיכאל איתן: מי בעד ההסתייגות?

מיכאל איתן: מי נגד ההסתייגות?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: לסעיף 12 אין הסתייגויות.

מיכאל איתן: לסעיף 13.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר מציעים: במקום "בהסכמת נשיא בית הדין הרבני הגדול" יבוא העניין של התקנת תקנות סדרי הדין בבית הדין המשמעתי, "בהתייעצות עם נשיא בית הדין הרבני הגדול".

מיכאל איתן: מי מסתפק רק בהתייעצות, ירים את ידו?

מיכאל איתן: מי מבקש הסכמה?

מיכאל איתן: בעד התייעצות – מיעוט בעד הסכמה – רוב ההסתייגות לא נתקבלה, והיא עוברת למליאה.

מיכאל איתן: לסעיף 14.

מיכאל איתן: חבר הכנסת נסים זאב מציע: במקום "בהתייעצות עם נשיא בית הדין הרבני הגדול" יבוא "בהסכמת נשיא בית הדין הרבני הגדול".

מיכאל איתן: מי בעד?

מיכאל איתן: מי נד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר מציעים: המילים "בהתייעצות עם נשיא בית הדין הרבני הגדול" יימחקו.

מיכאל איתן: זה לעניין הגשת קובלנה על דיין.

מיכאל איתן: הם מציעים שהשר לבדו.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: לסעיף 16.

מיכאל איתן: מי בעד הסתייגות קבוצת גלאון לסעיף 16?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת נסים זאב מציע: תיקון סעיף 27: במקום "שר הדתות" יבוא "השר הממונה", ובמקום "שר הדתות רשאי, בהתייעצות.

מיכאל איתן: ..", יבוא "השר רשאי, בהסכמת נשיא בית הדין הרבני הגדול".

מיכאל איתן: מי בעד ההסתייגות, ירים את ידו.

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת אברהם רביץ מציע.

תמי סלע: הוא משלים את ההסתייגות הקודמת על הטוענים הרבנים.

מיכאל איתן: (ב1) בפסקה (2), בסופה יבוא: "לרבות קביעת סייגים לייצוג על ידי טוען רבני שהוא חבר בוועדת המינויים".

מיכאל איתן: מאחר שנפל שם, אני מניח שייפול גם פה.

מיכאל איתן: מי בעד טוענים רבנים?

מיכאל איתן: מי נגד?

מיכאל איתן: בעד – 7 נגד – 7 ההסתייגות לא נתקבלה, והיא עוברת למליאה.

מיכאל איתן: הצבעה שנייה.

מיכאל איתן: "תקנות יותקנו בהתייעצות עם ארגונים המייצגים, לדעת השר, את הטוענים הרבניים".

יורי שטרן: מה הבעיה עם זה?

מיכאל איתן: המעמד של הטוענים הרבנים צריך להיות מוסדר.

מיכאל איתן: אנחנו הולכים לקראתם, ונסדיר את מעמדם.

מיכאל איתן: אי-אפשר דרך אגב להכניס עכשיו לספר החוקים את הביטוי "טוען רבני" ללא הגדרתו.

מיכאל איתן: הם יתאפקו, זה ייקח קצת זמן.

מיכאל איתן: מי בעד ההסתייגות, ירים את ידו.

מיכאל איתן: מי נגד?

מיכאל איתן: בעד – 7 נגד – 7 ההסתייגות לא נתקבלה, והיא עוברת למליאה.

מיכאל איתן: אחרי סעיף 16.

מיכאל איתן: חבר הכנסת נסים זאב מציע: הוספת סעיף 27א.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: לסעיף 17.

מיכאל איתן: חברי הכנסת זהבה גלאון, רן כהן, אופיר פינס-פז ויולי תמיר.

מיכאל איתן: מי בעד הצעתם שבמקום "בהסכמת נשיא בית הדין הרבני הגדול" יבוא "בהתייעצות עם נשיא בית הדין הרבני הגדול".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת אברהם בורג מציע שהסעיף יימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: גם ההסתייגות הקודמת נפלה.

מיכאל איתן: לסעיף 18.

מיכאל איתן: חבר הכנסת אופיר פינס-פז מציע שהתקנות יובאו בתוך תשעה חודשים ולא שישה חודשים לאישור, אם הן לא מובאות, יפקע תוקפן של התקנות הקיימות.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: חבר הכנסת אברהם רביץ מציע: במקום "180 ימים" יבוא "360 ימים".

מיכאל איתן: מי בעד שנה?

מיכאל איתן: מי נגד?

מיכאל איתן: בעד – מיעוט נגד – רוב ההסתייגות לא נתקבלה, והיא עוברת למליאה.

מיכאל איתן: ההסתייגות נפלה.

מיכאל איתן: אנחנו מצביעים על החוק.

תמי סלע: יש שתי בעיות לפני שאנחנו מצביעים על החוק.

תמי סלע: קבענו שסדרי המינהל של בתי הדין, אלה תקנות שיהיו באישור ועדת החוקה, גם בהסכמת השר ונשיא בית הדין הרבני הגדול.

תמי סלע: יש פה כללים שקובע נשיא בית הדין הרבני, שהם לגבי הרכבים ומועדים.

תמי סלע: השאלה, איך רואים את היחס בין הדברים האלה?

תמי סלע: אולי עדיף למחוק את זה ולהכניס את זה כחלק מהתקנות?

פרץ סגל: ההצעה שהצעתי לרב בן-דהן, שיקבע את אותם סעיפים בנוסח שמופיעים בחוק בתי-המשפט, חוץ מהעניין של מינוי הדיינים לפי 8(א)(ג).

תמי סלע: יש הוראת מעבר שקובעת מעמד לתקנות הדיון הקיימות בבתי הדין, שהן לא דבר חקיקה ממש, אלא דבר שבתי הדין הרבניים קבעו.

תמי סלע: הן קובעות להן תוקף כתקנות ממש, כחקיקת משנה.

תמי סלע: התקנות האלה עדיין לא נבדקו בצורה רצינית, וחשבנו לקבוע את הנוסח בצורה יותר מעודנת.

תמי סלע: זאת אומרת, עד להתקנת תקנות סדרי דין לפי החוק, יהיו בתי הדין הרבניים רשאים לנהוג בהתאם להוראות תקנות בתי הדין.

23531: במקום ייחשבו?

שמעון יעקבי: זה מה שסוכם בממשלה.

פרץ סגל: אי-אפשר, יהיה בג"ץ מחר.

מיכאל איתן: אני מבקש לשמוע תגובה.

פרץ סגל: יש דברים בתקנות הדיון, שלא נבדקו מבחינה חוקית.

פרץ סגל: למשל, בענייני אימוץ, יש דברים שעומדים בניגוד לחוק.

פרץ סגל: אנחנו לא יכולים לבוא היום ולומר שהחוק הזה ייתן תוקף לתקנות שעומדות בניגוד לחוק.

ניסן סלומינסקי: לא היו עליהם בג"צים עד היום?

פרץ סגל: לא היו משום שזה לא היה דבר חקיקה.

פרץ סגל: זה שינוי מהנוסח שסוכם, אז אני מציע להישאר בנוסח, כפי שסוכם עם הממשלה, לנוסח שהופיע בכחול, ולא לשנות.

תמי סלע: גם כשאומרים "יחולו ההוראות", זה נותן להן תוקף.

מיכאל איתן: מה היה הנוסח בכחול?

תמי סלע: הנוסח בכחול הוא חלופה פחות טובה, כי הוא עדיין נותן תוקף לתקנות האלה.

פרץ סגל: נישאר בנוסח שבכחול.

מיכאל איתן: תקראי אותו, כדי שנדע על מה אנחנו מצביעים.

תמי סלע: הוא אומר שעד להתקנת תקנות לפי הוראות החוק, יחולו הוראות תקנות הדיון בבתי הדין.

קריאות: בסדר גמור.

פרץ סגל: נכנס בפעם האחרונה צורך בסדרי מינהל, שיבואו לאישור ועדת החוקה, חוק ומשפט.

פרץ סגל: תקנות, זה עוד דבר שאפשר לחשוב עליו, אבל לא מקובל שסדרי מינהל, אחרי ששר המשפטים, עם נשיא בית הדין הרבניים, עם מנהל בתי הדין הרבניים, יביאו את זה לאישור ועדת החוקה.

מיכאל איתן: הורדנו את סדרי הדיון בדיון המשמעתי, אבל מאחר שפרוצדורה היא לפעמים חלק מהותי מאוד, היא צריכה להיות- - -

שמעון יעקבי: גם סדרי מינהל בכל בתי המשפט, לא צריך להם אישור של ועדת החוקה.

תמי סלע: אבל גם לא צריך הסכמה של נשיא בית-המשפט.

תמי סלע: סיכמנו, שיביאו את כל התקנות יחד, שהן יכללו גם את סדרי המינהל, ויהיה פיקוח של הוועדה.

תמי סלע: מכיוון שיש פה חוסר איזון, ברגע שיש וטו של נשיא בית הדין הרבני הגדול, אם בכל זאת רוצים לשנות דברים במערכת, שזה היה חלק מהמטרה של העברת הסמכויות לשר המשפטים, לכן אמרנו שיהיה פיקוח של הוועדה, פיקוח פרלמנטרי, שיבדוק.

קריאה: זה בא לוועדה רק אחרי הסכמה ביניהם.

23531: אם יש הסכמה בין השר לנשיא, למה צריך את הוועדה?

קריאה: סיגל קוגוט אמרה, לגבי סדרי דיון אזרחי, שיש תקלות כי זה לא עבר פיקוח פרלמנטרי, אנחנו לא מדברים על סדרי דין.

תמי סלע: בישיבה דיברנו גם על סדרי המינהל של ראשי אבות בית דין.

קריאה: לא צריך פיקוח פרלמנטרי על סדרי מינהל.

23531: גם פרץ סגל אומר שלא צריך.

רשף חן: מה זה סדרי מינהל?

23531: קביעות שעות הדיונים, מתי ההפסקה באמצע הדיונים.

רשף חן: לא צריך.

מיכאל איתן: רבותי, אני חוזר ואומר: מדובר בסדרי מינהל.

מיכאל איתן: מדובר בקביעת שעות הדיונים- - -

פרץ סגל: מתי המזכירות פתוחה.

שמעון יעקבי: חלוקת תיקים בין הרכבים.

23531: איך בית הדין עובד בפגרה, מה שעות העבודה בפגרה.

תמי סלע: מציגים את זה מאוד מינורי, אבל יש עוד דברים.

רשף חן: לא צריך את ועדת חוקה בשביל זה.

מיכאל איתן: רבותי, אנחנו משאירים את הנוסח הכחול, ואנחנו משאירים את סדרי המינהל ללא פיקוח של ועדת החוקה.

שמעון יעקבי: בכחול זה לא הופיע.

תמי סלע: אנחנו מורידים את אישור ועדת החוקה, חוק ומשפט ב-13(א).

מיכאל איתן: חברים, מי בעד העברת הצעת החוק לקריאה שנייה ושלישית?

מיכאל איתן: בעד – 6 נגד – 1 אושר להעביר את הצעת חוק הדיינים (תיקון מס' 19), התשס"ד-2004 לקריאה שנייה ושלישית במליאה.

מיכאל איתן: הצעת החוק אושרה לקריאה שנייה ושלישית.

מיכאל איתן: תודה רבה.